stanford-oval/wikipedia huggingface dataset:
Lokero

Avaimettomia lokeroita.
Lokero on pieni, ja yleensä kapea säilytystila. Niitä löytyy yleensä monilta julkisilta paikoilta, kuten työpaikoilta, yläasteista ja lukioista. Ne vaihtelevat kooltaan, tarkoitukseltaan, rakennukseltaan ja turvallisuudeltaan. Joissakin Yhdysvaltain kouluissa on päädytty poistamaan lokerot kokonaan, koska niiden on todettu olevan oppilaille liian hyvä asiattomien ja jopa vaarallisten tavaroiden säilyttämispaikka. Lokeroita löytyy myös esimerkiksi rautatieasemilta. Lisäksi postien kauppoihin sijoittamat pakettiautomaatit ovat lokerikkoja.
Aiheesta muualla

Kuvia tai muita tiedostoja aiheesta Lokero Wikimedia Commonsissa
Linda Williams

Linda Williams voi viitata seuraaviin henkilöihin:
Linda Williams, toinen folkduon Robin and Linda Williams jäsenistä
Linda Williams, alankomaalainen laulaja
Linda Williams, yhdysvaltalainen elokuvatieteilijä
Linda Ruth Williams, brittiläinen tieteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Linda Williams”, voi hakea sivunnimihaulla, laajalla sivunnimihaulla tai tekstihaulla.
Lode

Lode-suvun vaakuna
Jürgen Lode
Lode on vanha (Uradel) baltiansaksalainen aatelissuku, jonka suomalainen haara introdusoitiin myös Ruotsin ja Suomen ritarihuoneisiin. Suku on lähtöisin Bremenistä, Ala-Saksista ja vaikutti Tanskan Eestinmaalla. Suku rakennutti 1200-luvulla Kalvin kartanon Viroon, Suomenlahden rannalle ja hallitsi kartanoa 1600-luvun lopulle. Ruotsiin suku siirtyi ”Liivinmaalta” ja introdusoitiin vuonna 1631 Ruotsin ritarihuoneeseen sen järjestäytyessä sukuna numero 173, nimellä Lode från Livland. Suomen Ritarihuoneen järjestäytyessä vuonna 1818 suku sai numeron 10. Aiemmin suku on käyttänyt nimestään myös muotoja Loth, Logde ja von Lode.
Suvun jäseniä

Jürgen Lode (1661–1730), eversti
Johan Herman Lode (1739–1817), Kyminkartanon läänin maaherra
Jöran Wilhelm Lode (1742–1799), Vaasan ja myöhemmin Turun hovioikeuden presidentti
Otto Herman Lode, Suomen pankin pääjohtaja vuosina 1820–1827, Johan Herman Loden poika
Reinhold Johan Lode, everstiluutnantti
Karl Leonhard Lode (1752–1816) eversti, Suomen sodan sankari, Reinhold Johan Loden poika
Torsten Vilhelm Lode (1796–1867), everstiluutnantti, Karl Leonhard Loden poika
Torsten Leonard Lode (1855–1924), kenraalimajuri
Lex Tokoi

Oskari Tokoi
Lex Tokoi eli laki tasavallan presidentin armahdusoikeuden väliaikaisesta laajentamisesta (158/1944) oli maaliskuussa 1944 voimaan tullut määräaikainen säädös. Sen nojalla presidentti saattoi armahtaa vuonna 1918 käytyyn Suomen sisällissotaan eli "kapinaan" osallistuneet kapinalliset suomalaiset, valtiopetoksesta tuomitut ja ulkomaille paenneet punaiset, mikäli he eivät olleet toimineet ulkomailla Suomea vahingoittavasti, ja he saivat palata Suomeen joutumatta syytteeseen.
Armahduslakia on kutsuttu Lex Tokoiksi, koska sen tunnetuin kohde oli Oskari Tokoi. Hän oli lähtenyt maanpakoon sisällissodan lopulla Venäjälle ja ryhtynyt siellä Muurmannin legioonan poliittiseksi neuvonantajaksi; Britannia oli alkujaan perustanut legioonan estämään Saksan interventiota Luoteis-Venäjälle. Sisällissodan lopputuloksen vuoksi saksalaisinterventio jäi toteutumatta ja paenneista suomalaisista punaisista koottu legioona taisteli Vienan ja Petsamon sotaretkiin lähteneitä suomalaisia vapaaehtoisia, heimosotureita vastaan. Britannian purettua legioonan 1920 Tokoi siirtyi Kanadan kautta Yhdysvaltoihin 1921.
Laki ei kuitenkaan tullut koskemaan esimerkiksi Otto Wille Kuusista ennen kaikkea siksi, että hän oli toiminut Neuvostoliiton asettaman nukkehallituksen eli Terijoen hallituksen johdossa Suomen talvisodan aikana 1939–1940.
Lex Tokoi oli voimassa 10.3.1944–1.7.1944.
Aiheesta muualla

Laki tasavallan presidentin armahdusoikeuden väliaikaisesta laajentamisesta (158/1944) – alkuperäinen säädös
Linda Williams (elokuvatieteilijä)

Linda Williams vuonna 2018.
Linda Williams (s. 1946) on yhdysvaltalainen elokuvatieteilijä.
Williams valmistui maisteriksi Kalifornian yliopistosta, Berkeleystä, ja tohtoriksi Coloradon yliopistosta. Hän on työskennellyt professorina Coloradon yliopistossa. Williams on kirjoittanut myös useita kirjoja. Hän on tutkinut surrealististen elokuvien psykoanalyysiä, toimittanut kirjan feministisestä elokuvakritiikistä ja elokuvien katsojista. Lisäksi Williams on kirjoittanut tutkimuksia mm. pornoelokuvista ja melodraamoista.
Live in Europe (Piirpauken albumi)

| Live in Europe Piirpauke |
| --- | --- | --- |

Levyn alkuperäinen kansi.
Livealbumin tiedot
 Äänitetty : toukokuu 1982 – helmikuu 1983
 Julkaistu: 1983
 Formaatti: 2 × LP-levy (1983)   CD-levy (2002)
 Tuottaja(t): Piirpauke ja Uli Balß
 Tyylilaji: jazz, progressiivinen rock, kansanmusiikki
 Kesto: 76.25
 Levy-yhtiö: Kerberos
Muut kannet

Piirpauken muut julkaisut
| Soi vienosti murheeni soitto 1982 | Live in Europe 1983 | Ilahu illalla 1984 |
Live in Europe on vuonna 1983 ilmestynyt Piirpauke-yhtyeen kolmas livealbumi. Se on äänitetty toukokuun 1982 ja maaliskuun 1983 välisenä aikana seitsemässä eri konsertissa Suomessa, Ruotsissa, Tanskassa ja Länsi-Saksassa. Keski-Euroopassa levyn julkaisi saksalainen Jaro Medien ja CD-muodossa Warner Music Finland vuonna 2002. Levyn LP-painoksilla Ilpo Saastamoinen esiintyy nimellä Muhtar Zühtü ("kylän vanhin velikulta/veijari") ja Tom Nekljudow nimellä Yasak Bölge.
Muusikot

Pekka Nylund – kitara, kosketinsoittimet
Ilpo Saastamoinen – basso
Tom Nekljudow – rummut, kosketinsoittimet
Sakari Kukko – saksofoni, huilu, kosketinsoittimet
Kappaleet

Sovitukset Kukko (A1, A3, B1, B2) ja Saastamoinen-Nekljudow-Nylund (A2, C1, D1)
Kappaleet > Levy 1:

Emiirin tanssijatar – 2.22  (säv. Valto Tynnilä, san. Toivo Elomaa, äänitetty 15.3.1983 kauppaoppilaitos, Kotka)
Two Bulgarian Gipsysongs – 10.28  (bulgarialainen kansansävelmä, äänitetty 13.12.1982 kulttuurikeskus Fabrik, Hampuri)
A Song from Romania – 4.51  (romanialainen kansansävelmä, äänitetty 27.2.1983 Putaan yläaste, Tornio)
Lamb's Polska – 8.00  (suomalainen kansansävelmä, äänitetty 3.12.1982 Alte Feuerwache, Mannheim)
Sheik Ibra Fall – 12.08  (säv. Badou N'Djay, äänitetty 3.12.1982 Alte Feuerwache, Mannheim)
Kappaleet > Levy 2:

Haridz Segjah – 20.04  (azerbaidžanilainen kansansävelmä, äänitetty 17.12.1982 Rackarbergs Pubben, Uppsala)
Franseesi – 16.10  (suomalainen kansansävelmä, äänitetty 1.12.1982 Treibhaus, Zierenberg)
Sjömansvals – 2.44  (säv. Sakari Kukko, äänitetty 3.5.1982 Montmartre, Kööpenhamina)
Lindahl

Lindahl on muun muassa seuraavien henkilöiden sukunimi
Anders Lindahl (s. 1987), suomalainen keskimatkojen juoksija
Anna Lindahl (s. 1991), suomalainen käsipalloilija
Berndt Lindahl (1894–1975), suomalainen näyttelijä
Cathrine Lindahl (s. 1970), ruotsalainen curlingpelaaja
Emil Lindahl (1892–1937), suomalainen työläiskirjailija
Erno Lindahl (s. 1944), suomalainen muusikko, säveltäjä ja sanoittaja, Ernos-yhtyeen perustaja
Hedda Lindahl (1919–2007), ruotsalainen poliitikko
Hedvig Lindahl (s. 1983), ruotsalainen jalkapallomaalivahti
Jacob Lindahl (s. 1974), ruotsalainen pöytäjääkiekkoilija
Kai Curry-Lindahl (1917–1990), ruotsalainen eläintieteilijä ja luonnonsuojelija
Karl Lindahl (1874–1930), suomalainen arkkitehti
Karl Lindahl (1932–2023), suomalainen aitajuoksija ja paperi-insinööri
Margaretha Lindahl (s. 1974), ruotsalainen curlingpelaaja ja maailmanmestari
Marita Lindahl (1938–2017), suomalainen Miss Maailma 1957
Markus Lindahl (s. 1975), suomalainen pikajuoksija
Nick Lindahl (s. 1988), australialainen tennispelaaja
Nora Lindahl (s. 2004), ruotsalais-suomalainen pikajuoksija
Sven Lindahl (s. 1937), ruotsalainen televisiotoimittaja, säveltäjä ja sanoittaja
Thomas Lindahl (s. 1953), ruotsalainen säveltäjä
Tomas Lindahl (s. 1938), ruotsalainen biologi, Nobelin kemianpalkinnon saaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Linnulaht

| Linnulaht |
| --- | --- |
 Kuva Linnulahden lintutornista
Valtiot:  Viro
Maakunnat:  Saarenmaa
Kunnat:  Saarenmaan kunta
Koordinaatit:  58°14′57″N, 22°26′34″E
Järvinumero:  VEE2088700
Mittaustietoja
Pinnankorkeus:  0,6  m 
Rantaviiva:  8,121 km
Pinta-ala:  74,5  ha 
Keskisyvyys:  0,5 m
Suurin syvyys:  2 m
Valuma-alue:  4,8 km²
Saaria:  1
 fiLinnulaht 
Linnulaht (myös Väike laht) on Virossa Saarenmaalla sijaitseva järvi.
Maantietoa

Järvi sijaitsee kilometrin päässä Kuressaaren taajaman reunasta, ja Kuressaaren raja seuraa järven itärantaa. Järven pinta-ala on 69 ha tai 75 hehtaaria, ja se on 250 metriä pitkä ja 650 metriä leveä. Saaria on vain yksi, ja sen pinta-ala on 0,17 ha. Järvestä laskee Kalaaugu jõgi, joka on 500 metriä pitkä ja laskee Suurlahteen. Järven valuma-alueen laajuus on 4,8 neliökilometriä.
Järvi on luodattu: sen keskisyvyys on 0,5 metriä ja suurin syvyys 2 metriä. Järven laskennalliseksi tilavuudeksi voidaan määrittää 0,00035 kuutiokilometriä eli 350 000 kuutiometriä . Järven rantaviivan pituudeksi on ilmoitettu 8,1 kilometriä.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (vir. keskmise karedusega kihistumata veega järv). Mereltä tunkeutuu Suurjärven kautta suolaista merivettä korkean veden aikana, joten vesi on lievästi suolaista.
Järvelle tehtiin vasta 2007 ensimmäinen eliöstön tilaa kartoittava tutkimus osana laajempaa 20 Viron rannikkojärven kartoitusta.
Luontoarvot

Linnulaht on huomattava lintujärvi. Sen vesi on matala, ja se on kuroutunut erilleen merestä noin 1000 vuotta sitten. Rannoilla ja osin avoveden keskellä on ruovikkoa ja pohjasta kasvavia kelluvalehtisiä vesikasveja. Yleisin kala on ruutana, mutta yleisiä ovat myös hauki, ahven, kiiski ja kymmenpiikki.
Lena Luthor

Lena Luthor on fiktiivinen hahmo DC Comicsin sarjakuvissa. Lena on Lex Luthorin nuorempi sisar. Hahmon loivat Jerry Siegel ja Kurt Schaffenberger ja hän esiintyi ensimmäisen kerran Superman's Girl Friend, Lois Lane #23 lehdessä helmikuussa 1961.
Muussa mediassa > Televisiossa

Lena Luthor esiintyi televisiosarjassa Superboy jaksossa "Know Thine Enemy", jossa häntä esitti lapsena Jennifer Hawkins ja aikuisena Denise Gossett.
Lena Luthor esiintyi televisiosarjassa Smallville, jossa häntä esitti lapsena Leigh Bourke ja aikuisena Cassidy Freeman. Sarjassa paljastuu, että Tess Mercer on todellisuudessa syntyjään Lutessa Lena Luthor ja hän on Lionel Luthorin ja Pamela Jenkinsin avioton tytär.
Lena Luthor esiintyi televisiosarjassa Supergirl, jossa häntä esitti Katie McGrath aikuisena ja Lucy Loken teini-ikäisenä. Sarjassa hänen nimeksi on kerrottu Lena Kieran Luthor ja hän on Lex Luthorin sisarpuoli tämän isän Lionelin kautta.
Muussa mediassa > Animaatiossa

Lena Luthor esiintyi vuoden 2015 nettisarjassa DC Super Hero Girls, jossa häntä ääninäytteli Romi Dames. Sarjassa Lena Luthor on Lex Luthorin sisar ja hän on hyvin kateellinen Terästytölle tämän voimien takia ja hän loi kerran salaa laboratoriossaan kryptomiitti-olentoja, jotka vaikuttivat Terästyttöön kryptoniitin tavoin heikentäen tämän voimia. Lena esiintyi myös sarjaan perustuvassa animaatioelokuvassa DC Super Hero Girls: Intergalactic Games, jossa Lena toimi superpahiksena ja hänen paljastetaan olevan katkera Superhero Highin supersankarioppilaille. Lena on erityisen kateellinen Terästytölle, kun hän sai voimansa laskeutuessaan maan päälle, kun hän oli yrittänyt tehdä kaikkensa saadakseen omia voimia, menettäen hiuksensa (paljasti käyttävän peruukkia) jossakin prosessissa. Ihmenainen ja Platinum, jota hän käytti suunnitelmassaan, kukistavat hänet. Petettyään isäntänsä Brainiacin hän jättää hänet hukkumaan häntä kuljettavaan kuorma-autoon. Big Barda pelastaa hänet vastineeksi avusta, mutta hän kieltäytyy auttamasta jälkeenpäin. Lena viedään tämän jälkeen vankilaan. Lena esiintyi pääpahiksena myös Lego DC Super Hero Girls -sarjassa.
Vuoden 2019 sarjassa Lena kuvataan jälleen sekä Lex Luthorin sisarena että konnana, tällä kertaa lapsena. Hänen ilkeät tavat tässä versiossa eivät johdu veljestään, vaan hänestä ja jokaisesta toisesta teini-ikäisestä huolimatta. Hän haluaa luoda maailman, jota hallitsevat vain lapset, samalla kun teini-ikäiset ja aikuiset pysyvät hänen hallinnassaan tuhottuaan heidän suosikkipaikkansa. Lopulta hänen suunnitelmansa epäonnistuu ja hänen vanhempansa vievät hänet pois. Hänen äitinsä paljastaa, että hänen koko nimensä on jälleen Lutessa "Lena" Luthor. Häntä ääninäytteli sarjassa Cassandra Lee Morris.
Lena Luthor esiintyi myös Robot Chicken DC Comics Special 2: Villains in Paradise jaksossa, jossa hänet esitettiin Lex Luthorin tyttärenä. Häntä ääninäytteli jaksossa Sarah Hyland.
Kultaa tai kunniaa – Satsangan rock-vuodet 1973–1979

| Kultaa tai kunniaa – Satsangan rock-vuodet 1973–1979 Jukka Kuoppamäki |
| --- | --- | --- |

Kokoelmalevyn tiedot
 Äänitetty : 1973–2011
 Julkaistu: 30. marraskuuta 2011
 Tyylilaji: rock, pop rock
 Kesto: 55.39
 Levy-yhtiö: Hype Records
Jukka Kuoppamäen muut julkaisut
| Kun maailma muuttui 2010 | Kultaa tai kunniaa – Satsangan rock-vuodet 1973–1979 2011 | Kotiinpaluu 2012 |
Kultaa tai kunniaa – Satsangan rock-vuodet 1973–1979 on Jukka Kuoppamäen kokoelma-albumi, joka julkaistiin 30. marraskuuta 2011 Hype Recordsin kautta. Nimensä mukaisesti kokoelma sisältää Kuoppamäen 1970-luvulla omalle Satsanga-levy-yhtiölleen levyttämiä rock-henkisiä kappaleita. Lisäksi levyä varten äänitettiin kaksi uutta, vuonna 2011 tehtyä kappaletta ”Keskiyön cowboy” ja ”Yhdy lauluun”.
Kokoelma julkaistiin, koska Kuoppamäen Satsangalle levytettyjä albumeita ei ollut aikaisemmin saatavana CD-formaatissa. Myös Kuoppamäki itse on kertonut, ettei ole kuullut vuosiin levyn sisältämiä kappaleita. Tunnetuin levyn sisältämistä kappaleista on aiemminkin CD-muodossa ilmestynyt avauskappale ”Kultaa tai kunniaa”, jolla Kuoppamäki voitti vuoden 1973 Syksyn sävel -kilpailun.
Säestäjänä kappaleilla toimii Castanja-yhtye, lukuun ottamatta vuonna 2011 levytettyjä kappaleita.
Kappaleet

Kaikki kappaleet kirjoittanut Jukka Kuoppamäki ja sovittanut Kari Hillo, ellei toisin mainita.
”Kultaa tai kunniaa” – 2.59
”Hyppykeppimies” – 3.21
”Siskot, veljet” – 2.33
”Jos oisin vapaa” – 3.30 (sov. Jörgen Petersen)
”Onnen maa” – 2.55
”Pula-aika” – 4.11
”Pikkusisko” – 2.59
”Hän” – 4.01
”Aniara” – 3.14
”Allende” – 4.08
”Aurinkomaa” – 3.17
”Hän sanoi...” – 2.37
”Wounded Knee” – 4.33
”Tyytyväinen” – 3.13
”Yhdy lauluun” – 4.20 (Ennenjulkaisematon, levytetty vuonna 2011, sov. Miika Kurtakko)
”Keskiyön cowboy” – 3.48 (Ennenjulkaisematon, levytetty vuonna 2011, sov. Kurtakko)
Alkuperäisten albumien kappalelähteet:
Wounded Knee (1973) (5, 8, 9, 12, 13, 14)
Kultaa tai kunniaa (1973) (1, 3, 10)
Aurinkomaa (1974) (2, 6, 7, 11)
Päng päng (1976) (4)
Tekijät

Jukka Kuoppamäki – laulu
Tekijät > Muusikot

Castanja
Kari Hillo, kitarat, laulu
Pertti Burman, rummut
Matti Juva, basso, laulu
Tapio Leppä, urut, kosketinsoittimet
Kappaleilla ”Yhdy lauluun” ja ”Keskiyön cowboy”
Miika Kurtakko, kaikki instrumentit ja taustalaulu
Tekijät > Muut henkilöt

Pekka Nurmikallio, äänitys Microvox-studiolla (kappaleet 1–14)
Miika Kurtakko, äänitys (kappaleet 15 ja 16)
Laurentius Laurentii

Laurentius Laurentii (Laurens Laurensen, Lorenz Lorenzen) (8. kesäkuuta 1660, Husum, Saksa – 29. toukokuuta 1722 Bremen, Saksa) oli saksalainen kanttori, teologi ja virsirunoilija.
Laurentii kasvoi Husumissa, silloin Tanskaan kuuluneessa Schleswigissä. Hän aloitti opintonsa Rostockin yliopistossa vuonna 1681 ja jatkoi musiikin opintojaan Kielissä. Vuonna 1684 hänestä tuli kanttori ja musiikinjohtaja Bremenin St. Martinkirkossa ja tätä virkaa hän hoiti 38 vuotta, kuolemaansa saakka.
Laurentii oli omaksunut vaikutteita Philipp Jacob Speneriltä, saksalaisen pietismin keskeisen runoilijalta ja  häntä on pidetty yhtenä speneriläisen pietismin parhaimmista virsirunoilijoista. Hänen virsikokoelmansa Evangelia Melodica, das ist: Geistliche Lieder und Lobgesänge nach dem Sin der ordentlichen Sonn- und Festtags-Evangelien zur Uebung und Beförderung der Gottseligkeit nach bekannten Melodien mitt Fleiss eingerichtet (julkaistu 1700) kaikki 150 virttä perustuvat kirkkovuoden pyhäpäivien evankeliumiteksteihin. Hän kirjoitti virtensä vanhoihin, tuttuihin virsisävelmiin.
Suomen evankelis-luterilaisen kirkon virsikirjassa on yksi Laurentiin virsi, virsi 89 "Nyt herää yöstä, henkeni" ("Wach’ auch, mein Herz, die Nacht ist hin", suom. Knut Legat Lindström 1867. Sävelmä: Johann Crüger 1653). Ruotsin kirkon virsikirjassa on myös yksi hänen kirjoittama virsi, 316 "Pois sammuu päivän kulta" ("Ermuntert euch, ihr Frommen", ruots. Carl David af Wirsén 1889, Karl-Gustav Hildebrand 1978, suom. Pekka Kivekäs 1995, säv. Melchior Teschner 1615).
Likainen Harry (kuvitteellinen hahmo)

Murharyhmän rikostutkija Harold Francis "Dirty Harry" Callahan on kuvitteellinen elokuvahahmo, joka esiintyy Likainen Harry -elokuvien elokuvasarjassa. Hahmon suomenkielinen liikanimi on Likainen Harry. Hahmo esiintyy pääosassa kaikkiaan viidessä Likainen Harry -elokuvassa: Likainen Harry (Dirty Harry, 1971), Magnum .44 (Magnum Force, 1973), Murskaaja (The Enforcer, 1976), Ratkaiseva isku (Sudden Impact, 1983) sekä Likainen Harry ja murhapooli (The Dead Pool, 1988). Hahmoa esittää kaikissa näissä elokuvissa näyttelijä Clint Eastwood, joka lisäksi myös käsikirjoitti, tuotti ja ohjasi vuoden 1983 elokuvan Ratkaiseva isku.
Ensiesiintymisestään lähtien Likainen Harry on muodostunut antisankariksi; poliisiksi, joka ei emmi ylittää lain kirjaimen asettamia, yleisen moraalin mukaisia tai eettisiä esteitä noudattaen vain omaa karskia oikeustajuaan jahdatessaan rikollisia. Elokuvan antisankari moutoutuu samalla ympärillä vallitsevan tehottomaksi koetun byrokraattisen oikeusjärjestelmän kritiikiksi.
Elokuvahahmo sai heti ensimmäisen elokuvan jälkeen julkisuudessa kovaa kritiikkiä fasistisena ja autoritaarisena hahmona, jota mielikuvaa seuraavat elokuvat pehmensivät lisätessään elokuviin monipuolisemmin ideologisia näkemyksiä. Siitä huolimatta myös toisen elokuvan, Magnum .44:n jälkeen sekä Clint Eastwoodia että muita elokuvan tekijähahmoja kohtasi ankara julkinen ja yksityinen kritiikki, joka leimasi koko tekijäryhmää fasisteiksi.
Likainen Harry kirjoissa

Elokuvien inspiroimana vuosina 1981-1983 ilmestyi myös kirjailija Dane Hartmanin kirjoittama 12-osainen sarja Dirty Harry-kirjoja. Kirjat julkaisi silloiseen Time Warner -konserniin kuulunut tytäryhtiö Warner Books (nykyisin Grand Central Publishing). Kirjat ovat englanniksi.
| Dane Hartmanin Dirty Harry-kirjasarja> Julkaisuajankohta | Dane Hartmanin Dirty Harry-kirjasarja> Kirjan nimi | Dane Hartmanin Dirty Harry-kirjasarja> ISBN |
| --- | --- | --- |
| 1.8.1981 | Dirty Harry #1: Duel for Cannons | 0446907936 |
| 1.8.1981 | Dirty Harry #2: Death on the Docks | 0446907928 |
| 12.1.1981 | Dirty Harry #3: The Long Death | 0446908487 |
| maaliskuu 1982 joulukuu 1982 | Dirty Harry #4: Mexico Kill | 0446908630 |
| 1.4.1982 | Dirty Harry #5: Family Skeletons | 0446908576 |
| 1.6.1982 | Dirty Harry #6: City of Blood | 0446300519 |
| 1.6.1982 | Dirty Harry #7: Massacre at Russian River | 0446300527 |
| syyskuu 1982 | Dirty Harry #8: Hatchet Men | 0446300497 |
| syyskuu 1982 | Dirty Harry #9: The Killing Connection | 0446300500 |
| joulukuu 1982 1.1.1982 | Dirty Harry #10: Blood of Strangers | 0446300535 |
| 1.12.1983 tammikuu 1983 | Dirty Harry #11: Death in the Air | 0446908533 |
| 1.3.1983 | Dirty Harry #12: The Dealer of Death | 0446300543 |
Louis Kauffman

Louis Kauffman
Louis H. Kauffman  (s. 3. helmikuuta 1945) on yhdysvaltalainen matemaatikko ja topologi, joka toimii professorina Illinois'n yliopistossa Chicagossa. Hänet tunnetaan erityisesti solmuteoreetikkona, mutta hänen aloihinsa kuuluvat myös algebra ja kybernetiikka.
Kauffman on Journal of Knot Theory and its Ramifications -julkaisusarjan perustaja sekä kahden muun sarjan toimittaja. Hän on toiminut Amerikan kyberneettisen yhdistyksen puheenjohtajana.
Louis Kauffman luennoi Jyväskylän yliopiston 17.kansainvälisessä kesäkoulussa elokuussa 2007. Tapansa mukaan hän havainnollisti teorioita käytännön solmutempuilla..
Les Diablerets

Les Diablerets tarkoittaa seuraavia paikkoja Sveitsissä:
Les Diablerets, vuori Sveitsissä
Les Diablerets, kylä Sveitsissä
Les Diablerets, matkailualue Sveitsissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Les Diablerets”, voi hakea sivunnimihaulla, laajalla sivunnimihaulla tai tekstihaulla.
Louis Krasner

Louis Krasner vuonna 1936.
Louis Krasner (21. kesäkuuta 1903 – 4. toukokuuta 1995) oli Ukrainassa syntynyt viulisti, joka muutti perheineen Providenceen vuonna 1908. Hän aloitti viulunsoiton opintonsa yhdeksänvuotiaana.
Kuultuaan Wozzeck-oopperan Krasner päätti tilata Alban Bergiltä viulukonserton. Berg vastusti ajatusta aluksi, mutta sävelsi teoksen lopulta osin Alma Mahlerin ja Walter Gropiuksen 18-vuotiaan tyttären Manon Gropiuksen kuoleman inspiroimana. Krasner kantaesitti teoksen Barcelonassa 19. huhtikuuta 1936. Hän teki myös teoksen ensilevytyksen.
Krasner sai kantaesittääkseen myös Arnold Schönbergin viulukonserton 6. joulukuuta 1940. Rudolf Kolishilla, jolle teos oli sävelletty, ei ollut ollut aikaa teoksen esittämiseen. Krasner kantaesitti myös muiden muassa Roger Sessionsin, Henry Cowellin ja Roy Harrisin teoksia. Vuonna 1944 hänestä tuli Minneapolisin sinfoniaorkesterin konserttimestari, jona hän toimi, kunnes vuonna 1949 liittyi Syracusen yliopiston henkilökuntaan. Hän opetti siellä viulunsoittoa ja kamarimusiikkia vuoteen 1972.
Vuosina 1960–1968 Krasner toimi Syracusen sinfoniaorkesterin konserttimestarina. Hän työskenteli vuodesta 1976 Uuden Englannin konservatoriossa ja Berkshire Music Centerissä. Hän kuoli 91-vuotiaana Brooklinessa, Massachusettsissa.
Lena Raine

| Lena Raine |
| --- | --- |
 Lena Raine vuonna 2018.
Henkilötiedot
Syntynyt: 29. helmikuuta 1984 (ikä 40) Seattle, Washington, Yhdysvallat
Muusikko
Taiteilijanimi:  Lena Raine, Kuraine
Aktiivisena:  1999–
Tyylilajit:  videopelimusiikki ja ääniraita 
Aiheesta muualla
lena.fyi
  [ Muokkaa Wikidatassa ] [ ohje ]  
Lena Raine (s. 29. helmikuuta 1984), joka tunnetaan myös nimellä Lena Chappelle, on yhdysvaltalainen säveltäjä ja tuottaja. Hän on säveltänyt musiikkia useisiin videopeleihin, kuten Celesteen, Minecraftiin, Deltaruneen ja Chicory: A Colorful Taleen. Raine on kertonut julkisesti olevansa transsukupuolinen.
Diskografia > Albumit ja singlet

| Vuosi | Nimi | Huomiot |
| --- | --- | --- |
| 2020 | Reknowing | Oneknowing-albumin remix |
| 2019 | Oneknowing | Täyspitkä debyyttialbumi |
| 2019 | 2X18 | Single |
| 2018 | Lullaby for Lancer | Single |
| 2018 | A Day on the Road | EP |
| 2017 | Chip Collection | Chiptune kokoelma |
| 2017 | Dawn Ouroboros | Single |
| 2016 | Transference | Single |
| 2016 | Acoustic Collection | Akustinen kokoelma |
| 2016 | Singularity | EP |
| 2016 | Snowflight | EP |
| 1999 | Changing of the Tide | Kokoelma |